b'\n_START_ARTICLE_\nLXDE\n_START_PARAGRAPH_\nLXDE \xe2\x80\x93 nemokama, atvirojo kodo darbalaukio aplinka, skirta Unix ir kitoms su POSIX suderinamoms operacin\xc4\x97ms sistemoms, tokioms kaip Linux ar BSD. Pavadinimas LXDE yra santrumpa i\xc5\xa1 \xe2\x80\x9eLightweight X11 Desktop Environment\xe2\x80\x9c._NEWLINE_LXDE skirta ma\xc5\xbeesnio galingumo kompiuteriams. \xc5\xa0i grafin\xc4\x97 aplinka gali b\xc5\xabti naudojama \xc4\xafvairiuose Linux platinamuosiuose paketuose, pavyzd\xc5\xbeiui, Ubuntu ar Debian. Kaip pagrindin\xc4\x99 aplink\xc4\x85 j\xc4\x85 pasirinko U-Lite, Lubuntu, TinyMe, Baltix-mini, Baltix-server  ir kai kurie kiti Linux platinamieji paketai.\n_START_SECTION_\nIstorija\n_START_PARAGRAPH_\nProjekt\xc4\x85 2006 m. prad\xc4\x97jo Taivano programuotojas Hong Jen Yee, dar \xc5\xbeinomas kaip PCMan, i\xc5\xa1leisdamas PCManFM, nauj\xc4\x85 fail\xc5\xb3 tvarkykl\xc4\x99 ir pirm\xc4\x85 LXDE modul\xc4\xaf.\n_START_SECTION_\nK\xc5\xabrimas\n_START_PARAGRAPH_\nLXDE yra kuriama C programavimo kalba, naudojant GTK+ bibliotek\xc4\x85 ir veikia su POSIX suderinamose operacin\xc4\x97se sistemose. GTK+ yra naudojama daugelyje GNU/Linux platinam\xc5\xb3j\xc5\xb3 paket\xc5\xb3.\n_START_SECTION_\nVersijos\n_START_PARAGRAPH_\n2013 m. prad\xc5\xbeioje LXDE buvo prad\xc4\x97ta portuoti \xc4\xaf Qt. Autoriaus teigimu GTK+ ir Qt versijos bus vystomos lygiagre\xc4\x8diai.\n_START_SECTION_\nLicencijos\n_START_PARAGRAPH_\nLXDE kodas pateikiamas pagal GPL ir LGPL licencijas.'